Die kat kom weer... in die pos! | Maroela Media
Die kat kom weer… in die pos!
Julie Baggot en haar kat, Cupcake, is weer herenig (Foto: SWNS.com)
'n Siamese kat genaamd Cupcake het agt dae lank in 'n boks oorleef nadat haar Britse eienaars haar per ongeluk gepos het.
Cupcake was in 'n boks met 'n bestelling van DVD's wat van Cornwall in die suidweste van Engeland na West Sussex in suidsentraal Engeland gestuur is.
Die ontvanger het die gedehidreerde Cupcake in die boks saam met die DVD's gevind en dadelik die dierebeskermingsvereniging (RSPCA) gekontak. Die RSPCA het die eienaars opgespoor danksy 'n ingeplante mikroskyfie.
"Ons het oral na haar gesoek," het Julie Baggott Sondag gesê. Sy het gesê sy voel vreeslik sleg oor dit wat met Cupcake gebeur het. Sy het glo die boks met die DVD's geseël sonder om te sien dat Cupcake intussen ingeklim het.
Veeartse het besê Cupcake moet behandeling ontvang, maar sal na verwagting ten volle herstel. Hulle het bygevoeg dis 'n wonderwerk dat die kat agt dae lank kon oorleef sonder kos of water.
Cupcake het agt dae lank in die pos oorleef (Foto: SWNS.com)
30 sterf ná selfmoordbom in Pakistan
Brussel-ontploffings: Dokters gaan traumaberading benodig
Dit moes 'n groot boks DVD' s gewees het! Die kat is gelukkig veilig.
As dit in SA was het die kat dit nie gemaak nie Met ons posdiens
Presies wat ek gedink het Frik!
Ai dis 'n pragtige kat!Wonder net hoeveel lewens het sy nou nog oor??
'n Kat weeg maklik > 3-4kg. Hoe swaar dink die mense is DVDs? Dit gaan gesonde verstand te bowe, maar ek is bly Cupcake is veilig.